Obálku robím ja ☺

**Rubrika: Editoriál**

**Nadpis: Carpe diem**

**Autor: Veronika Verešová (4.B)** ....autorov by sme mohli dať vždy pod nadpis a ešte mi napadlo, že by sme mohli dať len meno a triedu (napr.: Veronika, 4.B) netreba priezviská to je také moc formálne, ale zváž ☺

Dni plné slnka, pohody a nič nerobenia ubehli ako voda a ani sme sa nenazdali, už nás straší „milovaná“ zima. Pocítili sme to azda všetci, keď nás ráno na staniciach pozdravil mráz a my sme si s túžbou predstavovali teplú posteľ.

My, maturanti, už máme za sebou štyri roky spoločného života na našej školičke. Príde mi, že to prešlo veľmi rýchlo. Zrazu človek chodí po chodbách a uvedomí si, že odkedy začal navštevovať strednú, celá sa zmenila. Stretávam nové, cudzie tváre a chytá ma nostalgia. Potom začnem premýšľať, či som tie štyri roky žila vážne naplno. A uvedomujem si, že som často čakala na piatok a víkend, a pritom si neuvedomovala, že každý deň má svoje čaro. Často som v týždni nežila, ale len tak prežívala zo dňa na deň, s nádejou, nech už ten konkrétny skončí.

Musíme si však uvedomiť, že hoci sa nám zdá, že dni sú neskutočne dlhé, roky sú krátke a najkrajšie obdobie nášho života nám môže rýchlo skončiť a my si to ani nevšimneme. Potom už len budeme s nostalgiou spomínať na zlaté stredoškolské časy.

A tak aj zima môže priniesť niečo krásne, a preto si poďme užívať každý jeden moment a deň a nečakať len na piatok, ale aj na utorok, stredu, štvrtok a dokonca aj na pondelok ;).

**Rubrika: GSF správy**

**Nadpis: Misky strieborné, nádoby výborné**

**Autor: Aďka, 3.B**

Dňa 12.10. sme navštívili divadlo v Bratislave. Hra Jany Juriňovej: „Misky strieborné, nádoby výborné“ rozpráva príbeh štúrovcov prostredníctvom ich žien. Adela Ostrolúcka, Anička Jurkovičová-Hurbanová, Marína Pišlová-Geržová aj Antónia Júlia Sekovičová-Braxatorisová sú síce mŕtve, no ich rozhovory, spomienky a nezhody tvoria obraz toho, aký bol život národovcov a týchto žien po ich boku. Bez falošných pretvárok, ale zato vtipne. Povstanie, boj za slovenčinu, ale aj literatúra boli pre ženy vedľajšou, neraz dokonca aj otravnou záležitosťou. Väčšina z nás hodnotila túto divadelnú hru v Štúdiu 12 pozitívne.

**Nadpis: Zoznamovák príma**

**Autor: Naďka, príma**

Bol 31. august 2015 asi 8:30, keď už sme spoznávali svojich rovesníkov. Hanblivo sme kráčali do Budatínskeho parku, no tam sme sa náhle odtrhli z reťaze. Pobavili sme sa, zasúťažili si a spoločne prežívali tú atmosféru medzi nami. BOLO NÁM HEJ! A ďakujeme všetkým za zábavu a povzbudenie, že tých osem rokov rýchlo ubehne.

**Nadpis: Zoznamovák 1.A**

**Autor: Majka, 1.A**

Na GSF sa opäť stretol nový kolektív študentov, ktorý sa ešte pred nástupom do školy zišiel na Zoznamováku v Kunerade.

Už pri stretnutí na autobusovom nástupišti vládla medzi prvákmi priateľská nálada. Spoločné hry, súťaže, stolovanie a modlitby vytvorili z nových spolužiakov nerozlučiteľný kolektív, o čom svedčí aj triedny symbol: tridsaťjeden „Svätoplukových“ prútikov. Smiech a spev ich sprevádzali na každom kroku a našlo sa tu aj zopár šikovných hudobníkov, ktorí sa už nemohli dočkať spoločných svätých omší. Myslím, že zo zverencov pani profesorky Fučekovej bude skvelá a súdržná trieda.

Ale ako hovorí jedno slovenské príslovie: „Časom všetko navrch vyjde.“

**Nadpis: Zoznamovák 1.B**

**Autor: 1.B**

Hneď zrána sme sa plní očakávania, zvedavosti a možno aj obáv, vybrali na stretnutie so svojimi novými spolužiakmi. S niektorými sme sa stihli zoznámiť na prijímacích skúškach, no mnohé tváre boli pre nás nové a spočiatku bolo náročné zapamätať si niektoré mená. Dorazili sme do Kuneradu, na chatu Gumár, kde sme sa hneď po ubytovaní pustili do spoločných aktivít. Pri všemožných hrách sme sa lepšie spoznali a spriatelili. Náš prvý spoločný deň sme zakončili opekačkou a spevom pri ohni, po čom nasledovala nočná hra, kvôli ktorej sme prevrátili chatu naruby. Na druhý deň sme zažili svoju prvú spoločnú sv. omšu. Po všetkých týchto zážitkoch sme sa vydali naspäť do Žiliny a odtiaľ už len domov. Avšak na krásne spomienky z nášho prvého stretnutia budeme ešte dlho spolu spomínať aj vďaka ľuďom, ktorí pre nás zoznamovák pripravili.

**Nadpis: Kožaz**

**Autor: Aďka, 3.B**

KOŽAZ (kurz ochrany života a zdravia) je pre mnohých jednoznačne jeden z najkrajších zážitkov na strednej škole. Tri dni prežité s dobrými kamarátmi, skvelým dozorom a ešte k tomu aj v prekrásnej tatranskej prírode. Čo môže byť lepšie ako prechádzka (poriadne dlhá), čerstvý vzduch, slnečné počasie a pocit, že ostatní sa učia?

Boli sme ubytovaní v pastoračnom centre vo Veľkom Slávkove. Vlakom sme sa dostali do Starého Smokovca a s radosťou sme sa pustili do zdolávania Vysokých Tatier. Dostali sme sa až na Téryho chatu, odkiaľ sme mali perfektný výhľad na okolité končiare. Nakoniec môžeme len zhodnotiť, že to boli tri dni plné zážitkov. Vďaka patrí aj pánom profesorom Strachotovi a Minekovi.

**Rubrika: Téma**

**Nadpis: Z Londýna do Paríža**

**Autor: Matúš a Lukáš, kvarta**

Bola sobota tretieho októbra, pre niekoho možno bežný deň, no pre nás nie. Keď sme sa krátko pred pol deviatou všetci zišli na parkovisku pred HyperTESCOm, už sme sa nevedeli dočkať, kedy vyrazíme za naším cieľom. Po príchode autobusu, v ktorom už boli naši spolucestujúci z Vrábľov sme sa rýchlo rozlúčili s rodičmi a usadili sa na svojich miestach.

Každé štyri hodiny sme zastavovali na pumpách, pretože šoféri museli mať prestávku. Cesta bola dlhá, no pomocou mobilov, slúchadiel a spánku sa nám ju podarilo prežiť bez väčších problémov. Okolo šiestej ráno sme prišli k hraniciam Francúzska so Spojeným kráľovstvom, kde sme museli vystúpiť, aby nás skontrolovali colníci. Po návrate do autobusu sme pokračovali Eurotunelom popod Lamanšský prieliv a následne až do Londýna. Kým sme sa dostali z okrajových častí do centra, trvalo nám to takmer hodinu. Autobus zastavil pri brehu Temže a my sme vystúpili.

S údivom sme obdivovali historické pamiatky naokolo. Ako prvé nám do očí udrelo Londýnske oko, bolo naozaj obrovské. Sprievodkyňa nás previedla mostom na druhý breh priamo k nemu. Najskôr sme boli na 4D predstavení, kde na nás padala pena, hneď potom sme nastúpili do zvláštnych presklených kabín vajcovitého tvaru, ktoré nás postupne viezli smerom hore. Naskytol sa nám výhľad na celé centrum Londýna. Zbadali sme britský parlament aj svetoznámy Big Ben. Dostali sme sa na najvyšší bod Londýnskeho oka a pomaly sme začali klesať. Všetci robili fotky a prezerali si mesto z vtáčej perspektívy. Po výstupe z kabínky celá naša skupina pokračovala v prehliadke mesta. Okrem iného sme videli aj Westminsterské opátstvo, kostol svätej Margaréty a Buckinghamský palác, jedno zo sídel kráľovnej. Poobede sme mali voľno na Picadilly Circus, čo je najrušnejšia križovatka v Londýne.

Na druhý deň sme si mohli prezrieť štúdiá, kde sa natáčal Harry Potter. Poobede sme mali naplánované pozrieť si Tower Bridge a Tower of London. Lenže keďže londýnski taxikári akurát v ten deň štrajkovali, cesta zo štúdií do centra sa nám predĺžila na dve hodiny a zostalo nám už málo času. Deň sme ukončili prehliadkou múzea voskových figurín Madame Tussaud.

Posledný deň v Londýne sme strávili prehliadkou múzeí a nákupmi na Oxford Street. Neskoro večer na nás čakal autobus a naša cesta pokračovala smerom do hlavného mesta Francúzska. Cez Lamanšský prieliv sme teraz išli o druhej ráno a trajektom. Bol to pre všetkých nezabudnuteľný zážitok. Ráno sme už boli na mieste.

Absolvovali sme rýchlu prehliadku Paríža, samozrejme sme vyšli na Eiffelovku, z ktorej sme mali krásny výhľad na celé mesto. Plavili sme sa po Seine, z ktorej sme videli niektoré ďalšie pamiatky, napríklad Notre Dame a poobede sme navštívili Louvre, jedno z najväčších múzeí na svete.

Druhý deň v Paríži sme strávili v Disneylande. Odtiaľ sme si odniesli množstvo zážitkov z rôznych atrakcií , či už z vláčika, ktorý sa prudko nakláňal do strán alebo z húsenkovej dráhy s tematikou Indiana Jones, ktorá nás najprv prudko vozila hore-dolu a potom pretočila dole hlavou.

Domov sme prišli bohatší o skúsenosť zo zahraničia a nové zážitky.

**Rubrika: Spovednica**

**Nadpis: Viera, láska, ceruzky**

(táto spovednica bude troška inak spravená namiesto autora tam bude veta) **Ján Papík sa spovedá Katke a Klárke, kvarta.**

*Pán profesor Papík je na našej škole novým učiteľom, a preto sme rady, že vám ho môžeme bližšie predstaviť v našej spovednici.*

**Ceruzky**

Ak si požičiam ceruzku alebo pero od žiakov a kolegov zabudnem ho vrátiť.

**Viera a Božia prítomnosť**

Viera, Božia prítomnosť a láska sú v mojom živote pre mňa veľmi dôležité.

**Spieval som si**

V detstve som zvykol spievať pesničky po anglicky, hoci som nevedel slová. Takže som si ich vymýšľal.

**Pripravení študenti**

Keď sú študenti pripravení a nevyrušujú, hneď mám lepší deň.

**Pomoc a skutky lásky**

V živote ma vie najviac potešiť, keď vidím ľudí, ktorí si navzájom prejavujú pomoc a skutky lásky. Taktiež ma vždy poteší každý úsmev.

**Rubrika: Rozhovor**

**Nadpis: Sluha dvoch pánov**

**Autor: Verča, 3.A**

*Tento školský rok si pre nás divadelný krúžok pripravil ďalší veľmi zaujímavý príbeh Carla Goldoniho s názvom Sluha dvoch pánov. Hlavnú úlohu si zahral náš maturant Marek Fabo, ktorý predviedol herecký výkon svojho života. Viac nám povie o tom sám.*

**Marek, mohol by si nám opísať tvoju postavu?** Truffaldino je veľmi krásna postava. Ja ako herec ju mám z tých troch, ktoré som zatiaľ stvárňoval najradšej. Ide o sluhu, ktorý je prefíkaný a má bystrý sedliacky rozum. Na druhej strane nie je príliš lojálny a keď nastane možnosť slúžiť u iného pána, rád sa jej chytí. Kvôli tomu vznikajú rôzne vtipné scénky, na ktoré sa najviac teším nielen ja, ale aj diváci. **Hráš radšej kladné či záporné postavy?** Neviem, pretože som zatiaľ hral len kladné. Určite najradšej hrám komédie a vtipné scénky, pretože smiech a radosť z toho, čo robím pre druhých, je pre mňa najväčšou odmenou. Keby som mal porovnať túto hru s tými predošlými, tak by to bolo ťažké. Každá hra je osobitá a svojim spôsobom krásna. V tejto však hrám hlavnú rolu, preto je to pre mňa väčšia výzva ako tie predtým, kde som nehral hlavné úlohy.

**Chcel by si sa v budúcnosti venovať herectvu?** Profesionálne sa tomu nechcem venovať, ale ochotníckemu divadlu popri práci by som sa možno rád venoval. Ako hobby si to viem predstaviť.

*Jednu z hlavných postáv si zahral aj žiak druhého ročníka Matej Badura. Bolo to síce jedno z jeho prvých predstavení, ale napriek tomu sa svojej úlohy zhostil skvele.*

**Mohol by si nám priblížiť svoju postavu?** Hral som významného Turínčana Florindo Aretusi, ktorý kvôli vražde brata svojej vyvolenej utečie do Benátok. Jeho vyvolenou je Beatrice, ktorú nadovšetko miluje. Je bohatý a vie zaobchádzať s mečom. Je to taktiež kus chlapa, ktorý je jeden z vlastníkov Trufaldina, delí sa oňho práve so svojou milou, ktorá hrá mŕtveho brata.

**Čo hráš radšej ty?** Odskúšal som si zatiaľ hrať len kladné postavy, ale trúfol by som si aj na záporného hrdinu. Určite by som si to chcel minimálne vyskúšať.

**Chcel by si sa v budúcnosti venovať herectvu?** Musím povedať, že Marek ma dosť inšpiroval, a preto uvažujem o štúdium na VŠMU.

Musíme povedať, že toto divadelné predstavenie sa nášmu divadelnému krúžku podarilo. Vďaka patrí pani profesorkám Višňovskej a Svetkovej a taktiež aj žiakom, ktorí si naň našli voľný čas. Či v ich podaní uvidíme aj ďalšie, ešte nie je známe. Podľa pani profesorky Svetkovej je totiž existencia divadelného krúžku neistá.

**Rubrika: Zaujímavosti**

**Názov: Včely medzi sebou komunikujú tancom**

**Autor: Naďka, príma**

**Zdroj: Internet**

Vo Švédsku existuje súťaž v skákaní zajacov, známa ako „Kaninhoping“.

Priemerný človek zje počas svojho života až osem pavúkov. Samozrejme, nevedomky, pretože sa to odohráva zvyčajne počas spánku.

Delfíny si dávajú mená.

Kozy majú akcent (prízvuk) podobne ako ľudia.

Prasa sa nedokáže pozerať nahor.

Kohúty, sliepky ale aj moriaky sa veľmi radi hrajú s guľatými vecami, napr. loptou.

Čerstvo narodená panda neváži viac ako šálka čaju.

Makaky v Japonsku dokážu používať automaty, vhodiť mincu a vybrať si nejakú dobrotu.

Žirafy si dokážu vyčistiť uši vlastným jazykom.

Takmer tri percentá ľadu na Antarktíde tvorí moč tučniakov.

Prasa je považované za 4. najinteligentnejšie zviera na svete, ale v Biblii sa spomína iba dvakrát (ovca sa spomína 45x, koza 88x, pes 14x, lev 89x, ale mačka domáca ani raz.

Morské koníky sú verné na celý život, tvoria páry až do smrti a keď cestujú, držia sa za chvosty.

Keď vydry spia držia sa za ruky, aby neodplávali. Vydry majú v srsti tajné vrecko, kde si uchovávajú svoj najobľúbenejší kameň.

Včely medzi sebou komunikujú tancom.

Korytnačky môžu dýchať cez zadok.

Ľadové medvede sú vždy ľaváci.

Keď oholíte malé morské prasiatko, vyzerá ako malé hrošíča.

Mladé šimpanzy sa hrajú s kameňmi a palicami ako dievčatá s bábikami alebo si robia snehové gule len tak pre zábavu.

Potkany sa smejú keď ich šteklíte.

Kreveta má srdce v hlave.

Veveričky každoročne zabudnú kde si ukryli stovky orieškov, a tak z nich môžu vyrásť nové stromy.

Šváb dokáže žiť bez hlavy až 9 dní. A potom zomrie od hladu.

Snežný leopard používa svoj huňatý chvost ako deku.

**Rubrika: Splodiny z hodiny**

**Nadpis: Splodiny z hodiny**

**Zozbierala Timka, kvarta.**

Príma:

1. Ktorý keltský kmeň obýval dnešné Čechy? Bojkovia (Bójovia).
2. Kto bol Konštantín? Fyzik, Metodov brat.

Sekunda:

1. Kto bol Gorazd? Jazdca Slovenov.

Kvarta:

1. Vyslabikuj slovo radiátor! Kto, čo? Radiátor,...
2. Na hodine biológie: Aké typy nepohlavného rozmnožovania poznáš? Delenie a bučanie.
3. Učiteľ: Je to ostrov, na ktorom žijú „šikmookí“. Žiak: Rumunsko.

**Rubrika: Recenzia**

**Podrubrika: Kniha**

**Nadpis: Mario Puzo – Krstný otec**

**Autor: Veronika, 4.B**

*Michael: Môj otec nie je odlišný od hociktorého mocného muža ako je prezident alebo senátor.*

*Kay: Vieš o tom ako naivne znieš, Michael? Prezident a senátori nezabíjajú ľudí.*

*Michael: Oh. Kto je tu naivný, Kay?*

Neviem, či je potrebné predstavovať toto významné dielo. Ale predsa len si myslím, že je natoľko výnimočné, že ho tu musíme mať.

Krstný otec je román amerického spisovateľa Maria Puza z roku 1969. Puzo v tomto diele dokázal niečo výnimočné: kritizoval zločin, zatiaľ čo ho zároveň popularizoval. Rozpráva príbeh fiktívnej, sicílskej rodiny, žijúcej v Amerike. Hlavná postava, Vito Corleone, je hlavou rodiny a zároveň vodcom mafie. Puzo ho však vykreslil ako veľmi sympatického, múdreho a svojím spôsobom spravodlivého muža, ktorého čitatelia obdivujú a sú ochotní odpustiť mu každý prehrešok. Don Corleone spravuje zo svojho sídla na Long Islande obrovskú podzemnú ríšu, podzemie, ktorej podliehajú stávkové kancelárie, odborové zväzy, hazardné herne, pašerácke organizácie a skupiny vydieračov. Ak ho požiadate o službu, stanete sa jeho priateľom a získate právo nazývať ho Krstným otcom. Samozrejme mu zostanete dlžní, no splatenie tohto dlhu možno veľký Don nikdy nebude požadovať. Sám Krstný otec povedal: „Verím v priateľstvo a som ochotný priateľstvo dokázať prvý.“

Dej románu zobrazuje viaceré osudy: chránenca bandy, slávneho speváka, priebeh aj stroskotanie viacerých manželstiev, životné úspechy jednotlivcov a ich sklamania. Kniha vás zaujme nielen svojim obsahom, ale aj majstrovským štýlom spisovateľa. Každá knižnica by nemala byť ukrátená o tento veľkolepý titul.

*„Ale veľkí ľudia sa nerodia veľkí, veľkými sa stávajú, a tak to bolo aj s Vitom Corleonom.“*

**Podrubrika: Film**

**Nadpis: Dobrý dinosaurus**

**Autor: Paľo, 3.A**

*Animovaný / Rodinný / Komédia*

*USA, 2015*

*101 min*

*Réžia: Peter Sohn*

*Scenár: Meg LeFauve*

*Hudba: Jeff Danna, Mychael Danna*

*V našich kinách od 26. 11. 2015*

Animovaný film, ktorý sa pohráva s otázkou: Čo keby asteroid, ktorý raz navždy zmenil život na Zemi, našu planétu minul a obrie dinosaury nikdy nevyhynuli? Pixar Animation Studios vás pozývajú na dobrodružnú výpravu do sveta dinosaurov, kde sa Apatosaurus menom Arlo spriatelí s človekom. Na cestách drsnú, ale prekrásnu divočinou sa Arlo naučí čeliť svojmu strachu a zistí, že je schopný veľkých činov.

**Nadpis: Most špiónov**

**Autor: Paľo, 3.B**

*Dráma / Thriller / Historický*

*USA, 2015*

*135 min*

*Réžia: Steven Spielberg*

*Scenár: Ethan Coen, Joel Coen, Matt Charman*

*Kamera: Janusz Kamiński*

*Hudba: Thomas Newman*

*Hrajú: Tom Hanks, Mark Rylance, Amy Ryan a ďalší*

*V našich kinách od 3. 12. 2015*

Most špiónov je dramatický thriller, ktorý vznikol pod režijnou taktovkou Stevena Spielberga. Jeho hlavný hrdina James Donovan (Tom Hanks), radový právnik z Brooklynu, sa ocitne uprostred studenej vojny, keď ho CIA vyšle na takmer nesplniteľnú misiu. Má vyjednať prepustenie zajatého amerického pilota, ktorý bol s výzvedným lietadlom U-2 zostrelený nad Sovietskym zväzom.

Dole treba dať zdroj internet.

**Názov: Jeden skok a bol Rubrika: Umenie**

**Podrubrika: Príbeh skrytý za objektívom**

**na západe**

**Autor: Veronika, 4.B**

V roku 1961 v Berlíne fotograf z Conti-Pressu Peter Leibing zachytil okamžik, ktorý sa stal jedným zo symbolov studenej vojny.

Muž na fotografii je vtedy 19-ročný východonemecký policajt Hans Conrad Schumann. 15. Augusta stál, opieral sa o stenu a fajčil. Zrazu sa však rozbehol, odhodil zbraň a preskočil cez ostnatý drôt. Berlínsky múr sa začal stavať až nasledujúci deň. Nedá sa presne povedať, čo prinútilo Schumanna k takému riskantnému úteku. On sám tvrdí, že motív pre útek bola scéna, ktorú videl pri strážení hranice. Vraj bol svedkom toho, ako vojaci zabránili návratu malého dievčatka, ktoré bolo navštíviť svoju babičku vo východnom Berlíne. Otec s matkou na ňu čakali hneď za ostnatým drôtom. Po tomto zážitku sa Schumann rozbehol a jedným skokom za sebou zanechal komunistický východný Berlín.

Sám fotograf Leibing napísal, že mladík bol veľmi nervózny. Pozoroval ho asi hodinu a okolo štvrtej popoludní zvečnil túto scénu. Na rohu ulíc Ruppiner Strasse a Bernauer Strasse bol aj preto, že dostal tip od polície, ktorá tvrdila, že by sa policajt z NDR mohol pokúsiť o útek na západ. Za svoj snímok dostal cenu Overseas Press Club Best Photograph a preslávil svoje meno.

Hans Conrad Schumann sa po svojom úteku usadil v Bavorsku, kde sa oženil. Dva roky po emigrácii povedal reportérovi z agentúry AP: „Niekedy mi to pripadá, že stále snívam. Po pochmúrnom živote vo východnom Nemecku vypadá toto všetko tak nereálne ako rozprávková ríša.“

Zomrel v roku 1998 ako 56-ročný. Obesil sa vo svojom sade v Kipfenbergu v Nemecku. Dôvodom boli rodinné problémy. Na 20. výročie pádu Berlínskeho múra neďaleko Bernauer Strasse vztýčili traja muži sochu skákajúceho Schumanna.

**Rubrika: DIY**

**Nadpis: WASHI pásky**

**Autor: Veronika, 4.B**

Washi pásky sú vec, ktorú by každé tvorivé ruky mali vlastniť. I keď majú dosť dlhú históriu, na Slovensku spravili ošiaľ len dva, tri roky dozadu a stále si držia svoju popularitu. Aj ja som sa do nich zamilovala, a to hlavne preto, že z obyčajných vecí dokážu spraviť niečo výnimočné. Pri práci s nimi sa neušpiníte a zvládne to naozaj každý.

História washi pások začala v Japonsku u výrobcu Kamoi Kakoshi Co., ktorá vyrába pásky dodnes. Spočiatku boli vyrábané len pre priemyslové využitie, no od roku 2006 ich začali produkovať aj na dekoratívne účely. Slovíčko „washi“ znamená japonský papier („wa“ – japonský a „shi“ – papier). Všeobecne označujú ručne vyrábaný papier. Samozrejme v dnešnej dobe s technológiami, to už nie je úplne ručná výroba.

Ľudia si ich často mýlia s páskami z pvc, z látky alebo klasického materiálu. Sú však odlišné. Ich papier sa označuje ako ryžový, ale na výrobu sa používajú vlákna z bambusu, konopy, kôre moruše, stromu gampi alebo z kra mitsumata. Vďaka týmto vláknam majú washi pásky skvelé vlastnosti. Sú pevné, ale zároveň sa jednoducho trhajú, takže nožnice pri nich nepotrebujeme. Dokonca sa na ne dá aj písať.

Využitie majú naozaj multifunkčné. Hodia sa na scrapbookové tvorenie, balenie darčekov, dekoráciu interiéru, organizáciu diára, prosto vždy keď si chcete jednoducho ozdobiť vaše okolie. Pokojne ich môžete použiť aj na stenu a nábytok, pretože sa dajú jednoducho zlepiť.

Dnes sa pásky vyrábajú s rôznymi potlačami, vzormi a farbami. Ja som sa rozhodla rozšíriť si zbierku o čierno-biele a ozdobila som si s nimi náš študentský preukaz, takže vždy keď si tam pesimisticky zapisujem zlú známku, pomyslím si, že keď už nič iné, aspoň ten preukaz vyzerá dobre :).

Dá sa s nimi ozdobiť naozaj všetko. Dokonca napríklad aj klávesnica alebo telefón a tak neváhajte a tvorte s WASHI páskami (alebo aj s páskami inej značky ;) tie sú rovnako super).