Rubrika: Glosa

Názov: Psie suveníry

Autor: Karla, 4.A

Mám psov rada. Verní priatelia človeka a empatické tvory, ktoré vám vždy pomôžu. Ako som už spomínala, mám ich rada. No nedokážem premôcť náhly príval negatívnych emócií spojených so sklonmi k vražde a túžbe po pomste v situácií, kedy si ich "odtlačok" nesiem so sebou na podrážke topánky. Je veľmi zarážajúce, že majitelia psov s danou problematikou nič nerobia. Predpokladám, že si jednoducho nevšimli odpadové koše s obrázkom psíka a sáčkami hneď vedľa nich. Alebo si ich všimnúť nechceli. A riešenie? Nájsť sponzora na silnejšie dioptrie pre majiteľov psov, alebo na vyššie a proti nechceným "doplnkom" odolné topánky pre nás.