**PRÍBEH SKYRTÝ ZA OBJEKTÍVOM**

**Počkaj, Buzz...**

**Šimon, 4.B**

„Houston, tu základňa Tranquility. Orol pristál,“ ozvalo sa z reproduktorov 20. júla 1969 veta, ktorú povedal človek vzdialený tisíce míľ. Neil Armstrong ako prvý človek prehovoril na inom vesmírnom telese, než na Zemi. Armstrong na Mesiaci pristál s pilotom lunárneho modulu Buzzom Aldrinom. Pristátie v priamom prenose sledovali ľudia na celom svete, vrátane Československa. Astronauti mali, samozrejme, úlohu všetko dôkladne fotiť. Použili na to švédsky fotoaparát značky Hasselblad, ktorý vyhral špeciálny konkurz. Zaujímavosťou je, že na väčšine snímok – vrátane tej najslávnejšej, známej ako „visor photo“ – je Aldrin, nie Armstrong. Vysvetlenie je smutne jednoduché: Aldrin tiež fotil Armstronga, ale v NASA omylom niektoré kazety s cennými snímkami vyhodili. Buzz Aldrin na zhotovenie snímky spomína vo svojej knihe Apollo očami astronautov: „Ako som sa vzďaľoval od lunárneho modulu, Neil povedal: ,Počkaj, Buzz,’ tak som sa zastavil a otočil. A potom Neil urobil tú fotku. Páči sa mi – zachytila osamotenú ľudskú postavu proti horizontu Mesiaca spolu s odrazom Neila a lunárneho modulu, domova ďaleko od domova, v priezore mojej helmy.“ Avšak niekoľko rokov pred letom Apollo 11 obiehal Aldrin svojich nadriadených a vysvetľoval im, prečo sa on, nie Armstrong, má stať prvým mužom na Mesiaci. Za zamyslenie určite stojí dodatok k slávnej fotografii: „Stáli sme tam, ďalej od zvyšku ľudstva, než ktokoľvek. Ale v istom zmysle slova sme boli spojení s tými stovkami miliónov ľudí pri obrazovkách, ktorí od nás boli 240 tisíc míľ ďaleko. Celé ľudstvo sa na okamih zomklo v mieri.“