AKO BOLO NA POČIATKU ...

Historických informácii a faktov, ktoré sme o našej škole získali po pár dňoch hrabania sa v archíve, rôznych kronikách a ročenkách, bolo viac než dosť. Kvantá vedomostí o GSF a Katolíckom dome by však boli rovnako zbytočné a nezapamätateľné ako tie, ktoré každodenne preberáme na hodinách. Preto sme sa snažili skoncentrovať do tohto článku len to, čo sme považovali za najdôležitejšie.

**Z divadla kaplnka**

Píše sa rok 1925 a v Žiline sa otvorila nová stavba – Katolícky dom. Namiesto modlenia a učenia sa tu však ľudia chodili predovšetkým kultúrne a spoločensky vyžiť. V priestoroch dnešnej kaplnky sa nachádzalo Národné divadlo, kino a mohli sme si tu posedieť v reštaurácii či kaviarni.

Meštianska škola na dnešnej Zaymusovej ulici začala mať problém s kapacitou. Preto sa v  roku 1939 v Katolíckom dome zriadila ďalšia. Pod patronátom ju mali školské sestry sv. Františka a medzi žiakmi by ste chlapcov hľadali márne. Rok dozadu, konkrétne 6. októbra, tu vyhlásil Jozef Tiso autonómiu Slovenskej republiky. Aj keď vonku zúrila 2. svetová vojna, život šiel ďalej, vyučovanie stále pokračovalo a priestory divadla sa zmenili na kaplnku.

**„V päťdesiatomnás odtiaľto vyviezli...“**

To sú slová sestry Petry, ktorá bola kvôli novému politickému systému aj so svojimi spolusestrami odvezená na Moravu, kde musela manuálne pracovať. Svoj domov nevidela takmer 40 rokov. Meštianska škola sa, podobne akovšetko ostatné, dostala do rúk socialistického štátu a neskôr pod správu Vysokej školy dopravy a spojov (VŠDS). Aj napriek tomu, že VŠDS tu mala učebne jazykov a priestory súčasnej kaplnky boli opäť prerobené, tentoraz na telocvičňu, celá budova začala chátrať.

**Začiatok od nuly**

Koniec socializmu znamenal aj navracanie majetkov pôvodným vlastníkom a sestry dostali do rúk kľúče od Katolíckeho domu, ten bol ale v príšernom stave. Strecha zatekala, steny boli vlhké a plesnivé a v niektorých miestnostiach hrozilo prepadnutie do suterénu. Ďalším problémom bola VŠDS, ktorej sa veľmi nechcelo sťahovať. Nasledovala séria zasadaní, na ktorých museli byť sestry nekompromisné. Vďaka tomu získali všetky priestory výhradne pre seba.

Koncom júna 1991 dostali povolenie na obnovenie školy, konkrétne gymnázia. Bolo to dosť neskoro, keďže prijímacie skúšky na všetkých školách už prebehli. Do prvých troch tried boli preto prijatí žiaci, ktorí na ostatných gymnáziách neuspeli. Sestry mali dva mesiace na ako - takú prípravu na vyučovanie. Pomáhali aj budúci študenti – umývali okná, čistili triedy a maľovali steny.

**Idylické 90. roky**

2. septembra vítala škola 90 prvých študentov GSF. Medzi nimi bola aj mladá Terezka Mihalčinová (vtedy ešte Pavlásková) - mamina našej kvintánky Paulínky*.* Na svoje študentské časy si spomína takto: „Prvý rok sme mali triedu v terajšej aule, ktorá vyzerala rovnako, len ešte nebola obnovená. Bola to sranda, keď profesori vysvetľovali učivo hore na pódiu a my sme sedeli dole v hľadisku.“

V 90. rokoch dralaškolské lavice aj pani učiteľka Frolová, v tých časoch Krumpová. Nášmu časopisu prezradila, aké boli vtedy vzťahy na GSF: „Keď som tu študovala, boli sme malá škola s piatimi triedami. Všetci sme sa navzájom poznali*,* vrátane učiteľov,takže atmosféra na škole bola viac – menej rodinná.“

Spolu s p. uč. Frolovou nastúpil do prváckych radov aj mladý Rastislav Rodák. Prezradil nám, že nebol len vzorným žiakom: „S chalanmi sme robili neplechu, napríklad sme hromadne ušli z hodiny latinčiny.“ Na otázku či robili niečo zakázané odpovedá: „ Áno. Bili sme sa na záchode.“ Nuž, všetci sme len ľudia z mäsa a kostí.

**A čo bolo ďalej**

V deväťdesiatom štvrtom sa otvorilaprístavba s telocvičňou a novými triedami. Škola sa začala rozrastať a o desať rokov neskôr sa jej súčasťou stala aj jedáleň s internátom. Posledné dva roky užnemusíme chodiť do telocvične na Hollého a klasické šatne, kde sa dalo sadnúť a pokecať, nahradili skrinky. Napriek týmto zmenám je nostalgických priestorov na škole viac než dosť. Stačí ísť len na toalety  a hneď sa cítite ako za starých čias. Musíme uznať, že škola spravila za tie roky neskutočný pokrok čo sa týka vybavenia, ale aj úrovne vzdelávania. Zdá sa, že vďaka iniciatívnym a kreatívnym študentom bude ešte viac napredovať, avšak dôležité je toto ich nadšenie a aktivitu podporovať.