Ako zvládnuť strednú školu?

Základom, ako zvládnuť strednú školu je chodiť všade načas.

Takže ako prvé si nastavíme budík. Keďže škola začína 7.50, tak prvý budík si nastavíme o 6.10, druhý 6.15, a takto si postupne nastavíme minimálne 5 budíkov. Keď reálne vstaneme, spravíme si kávu ako náš životabudič.

Ďalším a veľmi dôležitým bodom je ranná otužujúca sprcha. Keby sme čakali na teplú vodu, autobus by sme nestihli.

Výber oblečenia zisťujeme podľa vône a či sa dané oblečenie náhodou nerozkladá. Tretím bodom je nachystanie si vecí do školy. Väčšinou počas tohto bodu zistíme, že píšeme písomku. V tomto momente nám dopne, že na raňajky jednoducho nemáme čas. Zbytok času strávime v chaose, až kým sa nedostavíme do budovy školy a neuvedomíme si, že je už 8.00, tým pádom už meškáme 10 minút. Teraz našou najvyššou prioritou je dostať sa do triedy, takže na skrinku a prezuvky nie je čas. Počas namáhavej a stresom ovplyvnenej cesty do triedy zistíme od okoloidúcich, že prvá hodina odpadla.

Nakoniec udýchaní prídeme do triedy, spravíme všetky úlohy a naučíme sa na písomku.

V núdzi poznáme priateľa menom BUFET. Počas hodín naberáme energiu veľmi dôležitou činnosťou – spánkom. Jediné, čo nás zobudí je zvonenie; čas na vysnívanú desiatu.

Takto prežijeme zopár hodín a medzi 5-6 hodinou ideme na obed, a potom vydržíme do 7 hodiny.

Takto sa každý deň bude opakovať 10 mesiacov.

Zdá sa to ťažké, ale dá sa to zvládnuť.

Aneta Cabuková

Filip Konštiak

Sexta