Ako zvládnuť strednú školu

Dynamický opis – Lukáš Gacho

*Ingrediencie:* pomôcky k vyučovaniu t.j. perá, ceruzky a ani ten zošit by nebol od veci, slúchadlá a telefón nesmú chýbať – relax je veľmi dôležitý, trpezlivosť a istú dávku šťastia

*Postup:* Pred každým dňom v škole skontrolujeme, či máme všetky pomôcky, prípadne domáce úlohy. Ak čírou náhodou zabudneme, poprosíme šikovného spolužiaka alebo spolužiačku a úlohu si poctivo odpíšeme a prípadné chýbajúce pomôcky zoženieme od spolužiakov z nižších ročníkov. Počas výkladu učiteľa nespíme a snažíme sa porozumieť učivu. Nejako takto by mohol vyzerať bežný deň v škole. Ak sa nám nedarí byť pozorní a napadne nás lenivosť, použijeme ingredienciu s názvom trpezlivosť, ktorá väčšine študentov chýba. Ak sa dostanete až do 4. ročníka, gratulujem Vám. Čaká Vás už len maturita, ktorú by mal zvládnuť každý. A pamätajte: „Maturita v septembri, maturita s istotou!“ ☺