**Téma Boh a národ v podaní septimy**

*Vyjadrenie sa k spoločenskej situácii*

Boha, Boha,

národ a noha,

náckov volia,

Rómov kolia.

Na stráži stoja,

za Tisa do boja!

Boha, Boha,

moja noha.

Kresťania sa tvária,

ľudí lanária,

mňa však nedostali,

kosti polámali.

A tak Boha, Boha,

bolí ma moja zlomená noha.

Poznámka autorov a redakcie: Táto báseň sa možno na prvý pohľad zdá kontroverzná, ale ukrýva význam a to taký, že šľachetnému básnikovi zlomili nohu neonacisti, ku ktorým sa nechcel pridať.

Ďuro, Erik, Ondrej, Mišo

Za Boha za národ

Za Boha bojovať budeme,

za národ život položíme,

za národ aj v ťažkých časoch,

za národ nestraťme sa v revolučných hlasoch.

Za národ aj keď pri tom zhynieme,

za Boha svojich bratov podržíme,

za Boha v súdržnosti vydržíme,

za Boha, s ním sa nebojíme,

za Boha, aj proti presile sa postavíme,

za Boha, aj keď sto razí padneme,

za Boha zas s hrdosťou vstaneme.

Julo, Paľo a spol.

Poznámka redakcie: Autori síce zvolili názov, ktorý sa často vyskytuje na transparentoch rôznych divotvorných hnutí, no nemá to so sympatiami k ich myšlienkam nič spoločné.

*Trošku jesenného pesimizmu*

Zatratení

Je mu clivo,

vidí národ žiť tak divo,

ľudí opojených planými rečami,

a sľuby čo neplánujú stať sa mi.

Stvoril dobre,

ale diabol silnejším zdá sa stal,

ten chudobný žobre

a mocný v zámkoch, čo sú iba klam.

Empatia so zvieratkami,

ale na brata ti už nezostalo,

veľa žien sa vystriedalo v spálni,

a z lásky tvojej to nezobralo.

Nič nedaruješ,

Všetko chceš len pre seba,

to nás učí náš národ,

tomu nech je veleba.

Je mi clivo,

stále sa nič nezmenilo,

nikoho to netrápi,

on nás všetkých zatratí.

Lýdia, Peťa, Ivona

Hromozvod spásy

Okno. Čo vidím?

Hromozvod? Nie.

To len duša človeka s tým,

čo v nej tlie.

Dva baránky na oblohe sa bijú,

a medzitým hnev do srdca udiera,

a vo mne len spomienky žijú,

ako viera v národ umiera.

Krv sa prelieva,

ako na kríži i v uliciach mesta,

v chladnom srdci sa stmieva,

a úsmevy sú len gestá.

Na nebo hľadím,

kde motýľ kvetov lieta,

a Boha velebím,

za všetky krásy sveta.

Karolína, Maruška, Dominika, Nika