**Chovatelia alebo tanečníci?**

V tejto triede sa študenti netaja svojím záujmom o chov rybičiek. Takmer polovica z nich má dokonca doma vlastné akvárium. Rybičky ale nie sú jediná vec, ktorá ich spája. Na zoznamováku boli animátori živými svedkami toho, že spoločný spev a tanec sú jednou zo silných stránok 1.A. Tanečná nálada vládla večer pri opekačke, ale i tesne pred odchodom z chaty. Prváci si zatancovali nielen v rytme polky, ale pobavili sa aj pri belgickom a egyptskom tanci.

Čo z našich novopečených študentov nakoniec vyrastie, môžeme v tejto chvíli iba tušiť. Isté je, že na GSF máme ďalší skvelý a nadaný kolektív.

A teraz, odkaz od našich prvákov:

Poviem vám peknú rozprávku o 1.A zoznamováku

R: Paradajdajdaj, paradajdajdaj, paradajdajdajdajdaj.

Rybičky radi máme, stále sa o nich rozprávame

R: Paradajdajdaj, paradajdajdaj, paradajdajdajdajdaj.

Do skupiniek nás spojili a úlohy sme plnili

R: Paradajdajdaj, paradajdajdaj, paradajdajdajdajdaj.

V Kunerade sme boli, špekačky opekali

R: Paradajdajdaj, paradajdajdaj, paradajdajdajdajdaj.

Pri ohni gitarka hrala, do tanca nás vyhnala

R: Paradajdajdaj, paradajdajdaj, paradajdajdajdajdaj.

Polku sme tancovali, chalani nás vykrúcali

R: Paradajdajdaj, paradajdajdaj, paradajdajdajdajdaj.

Keď sme vonku opekali, netopiere dnu lietali

R: Paradajdajdaj, paradajdajdaj, paradajdajdajdajdaj.

Rozcvičkou nás trápili, svaly nás z toho pálili

R: Paradajdajdaj, paradajdajdaj, paradajdajdajdajdaj.

Do školy sa tešíme, ale imatrikúl sa bojíme

R: Paradajdajdaj, paradajdajdaj, paradajdajdajdajdaj.

My sme vaša 1.A, snáď bude s nami zábava

R: Paradajdajdaj, paradajdajdaj, paradajdajdajdajdaj.

**Priateľstvu sa medze nekladú...**

Triedu 1.B ohodnotili ako veľmi dobrý kolektív už na zoznamováku. Študenti tejto triedy sú otvorení a schopní vytvoriť dobrú náladu. Aj animátori sa medzi nimi cítili super. Ako hudobníci toho vraj veľa nezastanú a radšej majú fyzickú aktivitu. Je to však trieda plná kreatívnych a originálnych ľudí. Triedna 1.B sa zoznamováku, z nám neznámych príčin, nezúčastnila, takže študenti sa s ňou zoznámili až prvý školský deň.

Napriek tomu spolu veľmi dobre vychádzajú a vyzerá to tak, že sa medzi týmito študentmi vytvoria nerozlučné priateľstvá.

1. Sedí prvák na prijímačkách,

bojí sa, bojí sa, bojí, bojí, bojí sa.

Keď vidí to more úloh,

potí sa, potí sa, potí, potí, potí sa.

2. Keď sa pozrie na výsledky,

diví sa, diví sa, diví, diví, diví sa.

Neverí, že na GSF

dostal sa, dostal sa, dostal, dostal, dostal sa.

R: Aj keď sme my deväť rokov

prespali, prespali, prespa-, prespa-, prespali.

aj tak sme sa na GSF

dostali, dostali, dosta-, dosta-, dostali.

3. Štyri roky otravovať

budeme, budeme, bude-, bude-, budeme.

Či to s nami prežijete,

nevieme, nevieme, nevie-, nevie-, nevieme.

4. Na zoznamováku sme sa

tešili, tešili, teši-, teši-, tešili.

No a tam sme túto pieseň

zložili, zložili, zloži-, zloži-, zložili.

Mária Kasáková