# Chceme počuť Tvoj názor!

Milý čitateľ, v tomto krátkom stĺpčeku by sa Ti chcela prihovoriť Žiacka školská rada nášho gymnázia, ktorá by Ťa rada oboznámila s blížiacimi sa udalosťami, našimi plánmi, poznámkami a postrehmi.

V porovnaní s minulým rokom nás milo prekvapuje vysoká účasť členov na stretnutiach v kombinácií s ochotou a množstvom nových nápadov, ktoré produkujú. Novým koordinátorom rady pre tento rok je p.p. Červenáková, ktorá sa okrem chémie rada venuje aj mládeži.

Máme za sebou novinku - *Retro deň*, jeden z tých nevšedných školských dní, kedy sa v duchu daného štýlu zladíme so svojimi spolužiakmi a ostatnými študentmi, v niektorých prípadoch aj s učiteľmi. Ak máš nápad na novú tému ďalšieho dňa, budeme radi ak nám necháš odkaz v krabici návrhov pri zborovni.

Sme radi, že sa k nám často obraciate s  návrhmi, pochvalami ale aj sťažnosťami. Týmto pozývam aj Teba, aby si vyjadroval svoj názor na našu činnosť a chod školy, obohacoval nás o svoje nápady na zmeny a tak pomohol budovať školu o niečo lepšiu, ako bola predtým. Ako? Skontaktuješ nás na G-mail adrese [*radagsf@gmail.com*](mailto:radagsf@gmail.com) *,* Facebook stránke *Žiacka školská rada GSF* alebo napíš odkaz do už spomínanej krabice.

Na záver sa na Teba obraciame s prosbou o podporu, pretože bez nej nemôžeme fungovať. Či už to bude formou zakúpenia koláčiku, či lístka na ples, ale najdôležitejšou podporou je Tvoja aktivita a participácia. Možno sa Ti síce zdá, že sa na škole toho veľa neudeje, samozrejme, pretože bez väčšej podpory zo strany študentov, sa to jednoducho nedá. Čím viac ľudí sa bude zapájať, tým skôr sa niečo začne ďalej posúvať. Tak neignoruj a zapoj sa, veď je to aj Tvoja škola.

*Lýdia, Septima*